शहर की सफाई और ओडीएफ बनाने में सहयोगा मांगा
शहरको खुले में शौच मुक्त (ओडीएफ) बनाने के लिए नगर परिषद ने शौचालय निर्माण कार्य अब और तेज कर दिया है। सभापति सुरेश पालीवाल ने सोमवार को अधिकारियों से चर्चा कर आेडीएफ कार्य को गति देने को कहा। ओडीएफ के तहत परिषद के अधीन चल रहे कार्यो की वर्तमान स्थिति की जानकारी ली और समीक्षा करते हुए जरुरी निर्देश दिए। नगर परिषद क्षेत्र में किए सर्वे के आधार पर 1100 घर चिन्हित हुए थे जिनमें शौचालय की सुविधा नहीं हैं। इसके तहत सबसे पहले 225 परिवारों को शौचालय निर्माण के लिए सरकारी सहयोग राशि में से चार हजार रुपए की पहली किश्त जबकि 39 को चार हजार रुपए की दूसरी किश्त जारी कर दी गई। इनमें से 66 घरों में शौचालय बन गए हैं। वहीं 50 और परिवारों ने शौचालय बनवा लिए है जिनका भौतिक सत्यापन कर रिपोर्ट पेश करने को कहा हैं। जिन घरों में शौचालय निर्माण के लिए स्थान का अभाव है। ऐसे परिवारों के लिए सामुदायिक शौचालय बनाए जाएंगे। हाल ही परिषद ने राजनगर एवं कांकरोली में एक-एक सामुदायिक शौचालय बनवाया है। साथ ही धोइंदा में भी जल्द ही सामुदायिक शौचालय बनाया जाएगा।
hin_Deva hin_Deva